Biksu

Biksu (, dari  bhikṣu "peminta-minta, agamawan"; - melalui  bentuk feminin: biksuni), biku (Jawi: ) atau kadangkala juga sebagai sami (Jawi: ) merupakan individu yang mengabdikan diri dalam lingkungan biara untuk ajaran-ajaran dibawakan Gautama Buddha baik yang beraliran Mahayana mahupun Theravada. Pengabdian diri ini dianggap sebagai suatu bentuk paling tertinggi yang mampu dilakukan manusia agar dapat mencapai tahap kebahagiaan dan kesucian tinggi melalui peninggalan segala benda dan godaan duniawi.

 Gambaran umum 
 Penyertaan 
Dua-dua jantina lelaki dan perempuan boleh menjadi biksu selagi diri dalam keadaan waras, sihat dan sedar akan tanggungjawab segala pekerjaan yang ingin dilakukan. Individu yang rela memasuki kebiksuan juga perlu melepaskan segala harta benda seperti wang malah pasangan (jika ada) hendaklah dipisahkan.

 Tampungan 
Menurut aturan yang ditetapkan Vinaya Pitaka, para biksu diminta bergantung kepada pemberian orang ramai agar mendorong diri menilai setakat mana keperluan sendiri yang betul-betul hendak dipenuhi sambil orang ramai memberikan sokongan melepaskan ("menderma") kepentingan mereka menyokong para sami biksu mengerjakan kewajiban mereka. Terdapat empat barangan keperluan yang perlu dipersembahkan kepada mereka ( catvarā pratyaya):

 makanan - diberikan antara waktu fajar dan tengah hari. Pemakanan sayuran sangat digalakkan.
 pakaian - sebaiknya kain kapas biasa yang boleh dijahit dan diwarnakan bersesuaian sebagai persalinan (kasaya) 
 tempat berteduh - ruang yang cukup memadai di mana ia memberikan keselesaan kepada kediaman biksu tetapi tidak berupa mewah dan membazir. Seorang sami duduk berasingan dari perempuan, malah tidak menghuni tempat sama selepas tiga hari jika dalam bilik sama Ada juga sami yang lazim mendiami tokong atau biara yang khusus untuk mereka
 ubatan - boleh dalam bentuk yang menyembuhkan penyakit, yang menyegarkan badan (seperti teh) atau yang mampu menghilangkan lapar yang mampu mengancam nyawa. 

Barangan lain yang mungkin boleh dipenuhi seiring keperluan sezaman (seperti alatan menulis, menjahit, mengemas diri dan sebagainya) juga boleh disumbangkan.

 Lihat pula 
 Rahib
 Biarawan

Rujukan

Kategori:Agama Buddha
Kategori:Gelar keagamaan